

**BELÜGYMINISZTÉRIUM ORSZÁGOS MEGHÍVÁSOS**

**SÍ- ÉS SNOWBOARD VERSENYE**

**2020. ÉV**

**VERSENYKIÍRÁS**

**A verseny helye:** **SÁTORALJAÚJHELY, ZEMPLÉN KALANDPARK**

**A verseny ideje:** **2020. február 13.** (esőnap: 2020.02.20.)

#### **A verseny rendezője:** Büntetés-végrehajtási Szervezet,

#### **Sátoraljaújhelyi Fegyház és Börtön**

####

**A verseny célja:** Lehetőséget biztosítani a Belügyminisztérium személyi állományának és meghívottaknak a fizikai aktivitás megőrzésére, ápolására

**A verseny fővédnöke: DR. PINTÉR SÁNDOR**

 Belügyminiszter

**A verseny védnöke: DR. TÓTH TAMÁS BV. VEZÉRŐRNAGY**

Büntetés-végrehajtás Országos Parancsnoka

**A verseny sportszakmai**

**védnöke: DR. VARGA PÉTER R. DDTBK**

Magyar Rendészeti Sportszövetség ügyvezető elnöke

**A verseny résztvevői:** A Belügyminisztérium személyi állománya, családtagjaik és külön meghívottak

**A verseny jellege:** EGYÉNI, 1 futamos óriás-műlesiklás

**A verseny korcsoportjai:**

**(sí)**

 – 2010. R1

 2011. – 2002. R2

 2001. – 1980. R3

1979. – 1965. R4

1964. vagy korábban R5

**(snowboard)**  – 2002. RS1

 2001. – 1980. RS2

 1979. vagy korábban RS3

**A verseny kategóriái:** Belügyminisztériumi dolgozó férfi (R3, R4, R5, RS2, RS3)

 Belügyminisztériumi dolgozó hölgy (R3, R4, R5, RS2, RS3)

 Vendég, gyermek (R1, R2, R3, R4, R5, RS1, RS2, RS3)

**A verseny titkára:** **PIROSKA KRISZTINA c. bv. tzls.**

Sátoraljaújhelyi Fegyház és Börtön sportreferense

piroska.krisztina@bv.gov.hu

+36/ 47 / 523-577 /105-2251 mell/

**Versenybíróság elnöke:** Takács Norbert SMSZ Síoktató

**Díjazás:** Minden kategóriában: I. helyezett: serleg, I-III. helyezett: érem

**Nevezés:** **2020. február 10. 24.00 óráig**, esőnap esetén 2020. február 17. 24.00 óráig

az interneten, az alábbi linken elérhető nevezési űrlap kitöltésével és a nevezési díj befizetésével. A nevezés a nevezési díj befizetésével tekinthető érvényesnek.

Nevezési link:

<https://docs.google.com/forms/d/e/1FAIpQLScszsqBemSd88WROqGCSKECIWi-a4K6TXjAHtC1Dxb6LjAXoA/viewform>

**Nevezési díj:** 6.500 Ft / fő

/tartalmazza az egész napos síbérlet, a parkolóból sípályákra való feljutást segítő libegő-használat, valamint egy adag meleg ebéd árát /

**Óvás:**  a versennyel kapcsolatos óvás, az utolsó versenyző beérkezését követő 30 percen belül nyújtható be, írásos formában a versenybíróság elnökénél

**Egyéb előírások:** a síelő versenyzők bukósisak és sífék, a snowboardosok bukósisak és board rögzítő nélkül nem indulhatnak.

**TERVEZETT PROGRAM**

08.00 – 09.30 óráig REGISZTRÁCIÓ

 (helye: Zemplén Kalandpark Turisztikai központ)

09.00 – 09.30 óra PÁLYABEMUTATÁS

10.00 óra ÜNNEPÉLYES MEGNYITÓ

 (versenyzői eligazítás)

10.30 – 14.00 óra RAJT, A VERSENY LEBONYOLÍTÁSA

15.00 óra EREDMÉNYHIRDETÉS

**Kiegészítő információk**

A készpénzhasználat csökkentése és a számlakiállítás meggyorsítása érdekében a nevezési díjak befizetése csak készpénz átutalás formájában történhet, melyet 2020. február 10. 24.00 óráig, esőnap esetén 2020. február 17. 24.00 óráig kérünk teljesíteni.

Az utalást a Sátoraljaújhelyi Fegyház és Börtön MÁK-nál vezetett 10027006-01393280-00000000 számlaszámára kérjük teljesíteni, közleményben a „SIVERSENY2020” szöveggel, valamint a nevező(k) nevének feltüntetésével.

A versenyen kategóriák közötti átnevezés lehetősége nem biztosított, viszont egy versenyzőnek több kategóriában is leadható a nevezése, a regisztrációk elvégzése és a nevezési díjak megfizetése mellett. (A második vagy további kategóriák nevezési díja 1.500,- Ft)

A versenyzők a síbérlet átvételekor 5.000 Ft / fő kauciót kötelesek letétbe helyezni, melyből 4.000,- Ft a rajtszám, 1.000,- Ft a síbérlet kauciója.

A kaució visszafizetésére a rajtszám és bérlet leadásakor, a regisztráció helyszínén kerül sor.

Kísérők a libegő illetve sípálya-használat jegyeit a Zemplén Kalandpark pénztárában tudják megvásárolni. A pénztár 08.00 órától tart nyitva.

A helyszín kizárólagos megközelítése (GPS 48.4131756, 21.6445282):

**Sátoraljaújhely, Torzsás út 25.** alatti parkolóig gépjárművel, majd az ott kiosztott versenyzői bérlettel vagy megvásárolt bérlettel/jeggyel, libegővel a Zemplén Kalandpark középső állomásáig.

A versenyen minden induló a saját felelősségére indulhat. A versenyrendezőség a felszerelésekért, értéktárgyakért felelősséget nem vállal, azonban csomagmegőrzőt üzemeltet.

A verseny napján étkezés a kísérők számára is igényelhető 500 Ft/fő térítés ellenében, ezt kérjük a nevezés leadásánál jelezni. BÜFÉ a rendezvény ideje alatt a helyszínen rendelkezésre áll, mely önköltséges.

A verseny helyszínének az ország több pontjától való nagyobb távolsága miatt a versenyt megelőző estére igény esetén szállás foglalható (a szálláshely üzemeltetőjénél, térítés ellenében), melyekről részletes tájékoztatás a mellékelt anyagokban található. Ebben az esetben a versenyt megelőző estére vacsorát, a verseny napján pedig reggelit biztosítunk intézetünkben igény szerint térítésmentesen.

A technikai értekezlet a versenyt megelőző nap 18.00 órától az intézetünkben kerül megrendezésre.

Sátoraljaújhely, 2020. január 14.

 **Rózsahegyi Tamás bv. ezredes**

 **büntetés-végrehajtási főtanácsos**

 **intézetparancsnok**